पाएं अपने शहर की ताज़ा ख़बरें और फ्री ई-पेपरडाउनलोड करें
उटीला थाना क्षेत्र के सौंसा गांव में एक युवक ने फांसी लगाकर खुदकुशी कर ली। युवक शनिवार रात तक गांव में टहलता रहा और सुबह अपने कमरे में फांसी पर लटका मिला। पुलिस ने मर्ग कायम कर खुदकुशी के कारणों की जांच शुरू कर दी है।
उटीला इलाके के सौंसा गांव में रहने वाले धर्मेंद्र यादव (28) का शव उसके कमरे में फांसी पर लटका मिला। धर्मेंद्र का शव देख परिजन ने तत्काल पुलिस को सूचना दी। पुलिस ने मौके पर पहुंचकर शव को पोस्टमार्टम के लिए भेजकर मर्ग कायम कर लिया। मृतक के परिजन ने पुलिस को बताया कि रात तक वह सामान्य था और गांव में टहल रहा था। फिर वह खाना खाकर कमरे में सोने चला गया। बताया गया है मृतक युवक की शादी नहीं हुई थी। पुलिस ने मर्ग कायम कर खुदकुशी के कारणों की जांच शुरू कर दी है।
इधर, आदित्यपुरम में छात्र ने जहर खाकर की खुदकुशी
महाराजपुरा थाना क्षेत्र के आदित्यपुरम में एमबीए के छात्र सत्येंद्र तोमर (22) ने शनिवार को जहर खा लिया। हालत बिगड़ने पर परिजन उसे अस्पताल ले गए,जहां उपचार के दौरान उसकी मौत हो गई। परिजन का कहना था कि घर में सतेंद्र बिल्कुल सामान्य था। उसने किस कारण से जहर खाया यह उन्हें भी समझ नहीं आ रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn